
DISSERTATIO 


INAUGURALIS 

DE 

DUCTUUM  EXCERNENTIUM 

STRUCTURA  ET  MUNERIBUS. 


Scientiae  medicae  magnum  incrementum,  per 
proximos  annos  quinquaginta,  ad  rationem  inves¬ 
tigationis  feliciorem  referre  oportet ;  qua  ratione 
innixi,  Medici  artem  suam  in  longe  certius  funda¬ 
mentum  jam  collocarunt.  Secundo  igitur  harum 
investigationum  exitu  accensus,  aliquos  (ut  mihi 
videntur)  errores  animadvertere  cogito,  qui  etiam  - 
num  de  ductuum  excernentium  structura  et  offi- 

ciis  vulgo  agitantur,  quique  Physiologiam  maxime 
retardant.  Quamvis  enim  artem  Medicinae  in 
scientiam  demonstrativam  convertere  conatus  sem- 
per  erit  infelix,  nihilominus  structurae  naturalis 
humani  corporis  notitia  in  morbis  investigandis  et 
curandis  dux  est  solus  ;  siquidem  sine  hac  no¬ 
titia  Physiologia  obscura  foret,  Pathologia  vitiosa, 
Medendi  ratio  experimentorum  systema.  Itaque 
priusquam  illustrissimi  viri,  J.  Hunter,  C.  Smy.th, 
Pinel,  et  praecipue  Bichat  nati  sunt,  cum  adhuc 
Anatomiae  Generalis  (ut  vocatur)  ignorantia  Pa- 
thologiae  summas  tenebras  intendebat,  omnia  pene 
de  arte  medica  opera,  ab  ipso  aevo  in  quo  vixit  Hip¬ 
pocrates,  maxima  industria  ad  externa  sympto¬ 
mata  morborum  solum  investiganda  composita  re- 
perimus.  Neque  quidem  ulla  Pathologiae  pars 
magis  obscura  fuit  quam  ea  quae  ad  illam  conditio¬ 
nem  morbidam,  spasmum  vulgo  nominatum,  per¬ 
tinet.  Hoffman,  opiniones  crudas  et  primarias 
Stahl  de  spasmi  constrictivi  sive  tonici  natura  at¬ 
tentius  agitans,  theoriam  collegae  sui  de  hujus  af¬ 
fectionis  origine  ex  cerebri  torpore  apud  nervos 
extremos  rejecit,  et  nervos  ex  fibris  muscularibus, 

qui  priorum  esse  extremitates  a  Stahl  considera¬ 
bantur  separans,  spasmi  sedem  in  musculorum  fi¬ 
brillis  extremis  posuit.  Cullen  quoque  celeberri¬ 
mus,  nostrae  olim  Academiae  professor,  systema  No- 
sologiae  aedificaturus,  in  Britanniam  hanc  theoriam 
Hoffman  introduxit,  atque  ita,  ut  hujus  aberratio¬ 
nis  a  sanitate  consentaneam  explicationem  daret, 
gratuitam  omnino  sententiam  proposuisse  videtur. 
Summo  enim  ingenio  praeditus  hic  medicus,  cum  in 
eo  morbi  genere  qui  recte  spasmus  nominatur,  im¬ 
plicatam  esse  fibram  muscularem  annotaret,  pro¬ 
tinus  affirmavit  omnem  corporis  structuram,  cui 
similis  aliqua  affectio  peculiaris  est,  necessario  esse 
muscularem.  Subversis  igitur  humoralium,  me¬ 
chanicorum  et  chemicorum  Philosophorum  opi¬ 
nionibus  de  inflammationis,  horrorisque  in  febre 
intermittente,  proxima  causa  credidit  Cullen, 
Hoffman  secutus,  hanc  conditionem  a  spasmo 
vero,  sive  constrictione  vasorum  extremorum,  ori¬ 
ginem  suam  habere  ;  atque  ita  in  horum  vasorum 
tunica  media,  quam  muscularem  esse  existimavit, 
consistere.  Quinetiam,  omnibus  medicis  jamdu- 
dum  cognitum  fuit,  ductus  excernentes  morbidae 

affectioni  spasmo  simili  esse  obnoxios.  Culleni 
igitur  discipuli,  cum  signa  demonstrativa  deerant, 
hos  ductus  quoque  revera  musculares  esse  affirma¬ 
runt.  Talis  erat  plerorumque  Pathologiae  culto¬ 
rum  opinio  usque  ad  id  aevum  in  quo  clarissimus 
vixit  Bichat.  Glisson  quidem,  Baglivj,  Gor- 
ter,  aliique,  jampridem  contractilitatem  insensi¬ 
lem,  Haller  et  Zimmerman  sensilem  certissime 
descripserant.  Bichat  tamen  maxima  laude  ideo 
dignus  est,  quod  primo  utrasque  proprietates  ex¬ 
plicuit.  Hic  medicus  enim  peritissimus,  Philo¬ 
sophiam  naturalem  Chemiamque  ad  Anatomiam 
adjuvandam  in  corporis  structura  investiganda  in¬ 
troduxit  ;  atque  post  eum  Meckel,  celeberrimus 

Bichat  discipulus,  talis  magistri  vestigia  alacri- 

« 

tate  maxima  prosecutus  est.  Hic  igitur  scientiae 
anatomicae  cultor  industria  consecutiva  et  matu¬ 
riore  contemplatione  fruens,  hoc  magni  momenti 
axioma  stabilivit,  contractilitatem  telae  musculari 
non  esse  propriam,  sed  aliis  quoque  texturis  com¬ 
munem  proprietatem  ;  atque  ita  certas  esse  telas 
quae  insensilis  contractilitatis  proprietatem  pos¬ 
sident.  Cum  enim  illae  telae,  quae  hanc  novam 

proprietatem  possident,  neque  fibrinam  (quae 
musculorum  basis  est,)  auxilio  chemicae  analy- 
sis  in  se  manifeste  ostendant,  neque  galvanismo 
evidenter  excitentur,  (id  quod  in  omnibus  mus¬ 
culis  occurrit,)  eas  non  esse  musculares  maxime 
verisimile  esse  videtur  ;  quapropter  simul  atque 
arterias  ductusque  excernentes  tunicam  muscula¬ 
rem  non  habere  propemodum  probatum  fuit,  il¬ 
larum  contractilitatem  vimque  resiliendi  ex  tu¬ 
nica  ligamentosa  pendere  confirmatum  est.  Or- 
fila  quidem  fibrinam  in  arteriis  se  detegisse  affir¬ 
mat  ;  simulque  Bikker,  Van-den-Bos,  Gutlo  et 
Rossi  tunicas  earum  scintillula  electrica  se  exci¬ 
tavisse  credunt ;  veruntamen  experimentis  illorum 
nullo  modo  confidendum  est.  At  quamdiu  horum 
ductuum  structura  ignota  est,  eorum  pathologia, 
praesertim  bilem  urinamque  excernentium  vehe¬ 
menter  obscura  necessario  fuit ;  cujus  rei  exempla 
aliqua  postea  memorabo.  Neque  quidem  opinio¬ 
nes  antiquae  de  hac  parte  Anatomiae  morborum 
notitiam  plus  forsitan  tardavit,  quam  sententiae 
falsae  de  imperio  quod  in  alia  humani  corporis  sys¬ 
temata,  svstema  nervosum  exercet.  Hanc  obscuri- 
*  « 

tatem  magna  ex  parte  peritissimi  Bell  et  Majen- 
die  nuper  dissipaverunt.  Antequam  vero  singu¬ 
lorum  excernentium  ductuum  pathologiam  inves¬ 
tigabo,  eorum  ordinem,  structuram,  nexusque  ner¬ 
vis,  breviter  ostendere  oportet. 

Glandulas  veras  sive  conglomeratas  solas  excer¬ 
nentes  ductus  habere  nunc  creditur.  Ordine  ita¬ 
que  sequenti  illos  numerabo,  viz.  quae  lacrymas, 
salivam,  bilem,  liquorem  pancreaticum,  urinam, 
semen,  ova  atque  lac  excernunt.  Omnium  rami 
minuti  forsitan  cum  ramulis  arteriarum  communi¬ 
cant.  Peritissimi  Anatomiae  cultores  hos  ductus 
tres  tunicas,  externam,  mediam  internamque  ha¬ 
bere  existimant.  Membranas  illius  mucosae,  quae 
canali  alimentario  vel  urinae  generationisque  appa¬ 
ratui  dat  tunicam  internam,  continuatio  sive  pro¬ 
cessus  ductuum  quoque  tunicam  internam  facit. 
Huic  membranae  in  ductibus  biliaribus  et  urethra 
adsunt  multi  folliculli,  ex  quibus  liquor  excerni¬ 
tur,  qui  contra  acrem  secretionis  naturam  eam  de¬ 
fendit.  Tela  ligamento  similis,  cui  resiliendi  et  se 
contrahendi  vires  peculiares  Bichat  tribuit,  me- 

diam  tunicam  format ;  neque  sequitur,  (ut  quidam 
arbitrari  possunt,)  quod,  quia  tunica  mucosa  con¬ 
tinuatur,  musculosa  quoque  idem  faciat.  Tela 
cellularis  autem  tunicam  facit  externam.  Nervi  qui 
his  ductibus  distribuuntur,  sunt  lacrymalibus  sali- 
varibusque  a  quinto  septimoque  paribus  5  biliaribus, 
pancreatico,  et  spermaticis  ab  hepatico,  renali, 
spermatico  et  sacrali  plexibus  ;  lactiferis,  ab  inter¬ 
costalibus  praecipue  et  plexu  brachiali.  Hinc  pa¬ 
tet  omnia  ex  his  glandibus  excreta  a  systematis 
nervorum  sympathetici  conditione  maxime  affici. 

Tunicam  mediam  autem  non  esse  muscularem 
vehementer  credo  ;  opinioque  mea  argumentis  se¬ 
quentibus,  quae  ex  investigatione  ejus  structurae 
diligenti  erui  maxime  sustinetur. 

Imo,  Nemo,  aut  nudis  oculis,  aut  microscopiis 
optimis  adjutus,  in  hac  tunica  fibram  mus¬ 
cularem  unquam  detegere  potuit. 

2do,  Analysis  chemica  fibrinam  in  hac  tunica  in¬ 
venire  non  potuit. 

3^0,  Haec  tunica  galvanismo,  qui  fibram  muscula¬ 
rem  semper  excitat,  non  afficitur. 

4to,  Si  musculosa  fuisset,  haec  potius  impediret  duc¬ 
tuum  functiones  quam  adjuvaret. 

Cum  enim  tela  muscularis  spasmo  aliis  morbis 
obnoxia  sit,  horum  ductuum  functiones  in  morbis 
spasmodicis  necessario  impedirentur  ;  sed  medicis 
omnibus  cognitum  est  plurimos  canalis  alimentarii 
musculos,  sanis  glandularum  functionibus,  spasmo 
affici  posse.  Quinetiam,  tela  muscularis  secernen¬ 
dorum  cursui  semper  fortasse  aliqua  ex  parte  obsis¬ 
teret.  Quod  ad  horum  ductuum  capacitatem  na¬ 
turalem,  credo  equidem  illam  maxime  pendere  ex 
majore  vel  minore  secretionum  quantitate,  quas 
illos  permeat.  Concessa  igitur  opinionis  meae  ve¬ 
ritate,  ductus  excernentes  in  classes  duas  dividere 
volo. 

Imo,  Illos  per  quos  in  sanitate  liquoris  peculiaris 
major  minorve  quantitas  continenter  per¬ 
meat. 

2<lo,  Illos  per  quos  solum,  intervallis  longioribus 
brevioribusve,  aliquis  liquor  permeat. 

In  classe  prima,  ductus  lacrymales,  salivares,  bi¬ 
liares,  pancreaticum,  spermaticos  renalesque  enu¬ 
merare  oportet. 

In  secunda,  urethram  et  ductus  ovarianos  lac- 
tealesque.  MM.  Jourdan  et  Breschet  inter 
ductus  excernentes  tracheam  includere  volunt  ; 
secundum  enim  sententiam  illorum  philosophicam, 
pulmones  ipsi  glandulas  sunt  verae,  et  trachea  vere 
excernens  ductus.  Quoniam  vero  hujus  canalis 
structura  ab  aliis  plurimum  distat,  illorum  opinioni 
non  prorsus  assentire  possum.  Ex  praedictis  om¬ 
nibus  autem  illud  colligo,  functiones  omnium  duc¬ 
tuum  excernentium  in  sanitate  esse  similes  eis  quas 

0 

arteriae  possident,  quibus  vis  resiliendi  et  contrac- 
tilitas  insensilis  inhaeret.  Proprietas  prior  exhibe¬ 
tur  cum  vis  excreti  liquoris  naturalem  proclivita¬ 
tem  posterioris  ad  ductum  claudendum  et  ad  pa¬ 
rietes  ejus  appropinquandos  vincit.  Quoniam  au¬ 
tem  de  modo  distinguendi  contractilitatem  ab  elas- 
ticitate,  clarissimi  viri  maxime  inter  se  discrepue¬ 
runt,  sententiam  doctissimi  Bostock,  cui  vere  con¬ 
sentior,  vernacule  dare  propono  :  “  Elasticity  al- 
“  ways  depends  upon  simple  reaction,  and  is  never 

“  the  source  of  actual  power ;  it  merely  restores, 
“  in  a  contrarv  directiori,  the  force  which  had  been 
“  impressed ;  and  even  when  acting  to  the  great- 
“  est  advantage,  the  efFect  which  it  produces  can 

“  never  be  greater  than  the  araount  of  the  cause, 

> 

“  and  the  reaction  can  never  take  place  as  long  as 
“  the  cause  continues  to  be  applied.” 

Structuram  et  functiones  sanas  ductuum  excer¬ 
nentium  describere  conatus,  nunc  veritatem  opi¬ 
nionis  meae  stabilire,  enumerando  singulorum  con¬ 
ditiones  morbidas  peculiares  volo  ;  incipiamque  a 
conditione  morbida  primae  ductuum  excernentium 
classis,  sive  illorum  per  quos  liquoris  excreti  major 
minorve  quantitas  continenter  permeat. 

Imo,  Lacrymales . — Vis  nervosa  telarum,  qua1 
glandulam,  ductus  sacculum  canalemque  lacryma- 
lem  componunt,  a  quinto  pari  nervorum  et  genere 
ganglaico  cum  illo  connexo  derivatur.  Hinc  irri¬ 
tantia  externa  physica  mentisque  perturbationes  ad 
lacrymas  secernendas  maxime  conferunt.  Etenim 
tunica  conjunctiva  ullo  corpore  externo  contacta, 
lacrymae  ex  oculo  copiose  manant,  qua  irritationis 

causam  eluere  moliuntur,  hoc  consilio,  ne  qua  visus 
organo  fiat  injuria.  Lacrymationem  profusam  quo¬ 
que  pulvis  nicotianae  tabaci  aliaque  errhina  medi¬ 
camenta  saepe  movent ;  id  quod  certe  ad  oculi  nex¬ 
um  cum  naribus,  per  nervos  naso-oculares  lacryma- 
libus  conjunctos,  referri  potest.  His  exemplis  cre¬ 
dere  necesse  est,  hos  ductus  maxime  exiguos,  qui¬ 
que  pro  natura  in  statu  collapsus  sunt,  et  solum 
tantae  liquoris  quantitati  dant  egressum,  quanta  ad 
oculi  membranas  madefaciendas  opus  sit,  irritatos 
primo  se  contrahere,  et  postea,  secundum  leges  na¬ 
turae,  contractilitate  illorum  fortasse  exhausta,  pas¬ 
sivo  muneri  resiliendi  concedere,  et  lacrymis  pluri¬ 
bus  exitum  dare. 

Salivares . — -Saliva  ex  oribus  ductuum  pa- 
rotidaeorum  submaxillarium  lingualiumque,  insa- 
livatione  alimenti  vel  persistente,  vel  intermissa, 
semper  excernitur  ;  sic  tamen  ut  in  salivatione  in¬ 
termissa  in  ventriculum  descendat,  et  illic  in  in¬ 
gestis  concoquendis  adjuvare  videatur.  Quamvis 
autem  occasiones  continuas  observandi  habemus 
animum  alimenti  proprii  conspectu  excitatum  sali¬ 
vam  multum  augere,  novimus  tamen,  cum  mens 

conscia  culpae  homines  terret,  hunc  liquorem  non 
amplius  secerni.  Credo  equidem  exemplum  hu¬ 
jus  rei  melius  posse  neminem  proponere,  quam 
quod  apud  Indos  a  chirurgo  militari  observatum, 
mihi  a  seipso  narratum  fuit.  Dominus  multorum 
servorum  indigenorum  (Anglice  Hindoos,)  rebus 
pretii  magni  aliquo  eorum  spoliatus,  cum  inquisi¬ 
tione  consueta  furtum  detegere  non  potuerit,  om¬ 
nes  ordine  collocari  jussit,  et  ponere  in  oribus 
suis  paululum  siccae  oryzae  coegit.  Nullam  vero 
oryzae  particulam  devorare  permittuntur.  Tunc 
culpam  singulis  tribuit  ;  et  postquam  oryza  in 
oribus  per  spatium  aliquod  fuerat  in  vas  separato 
eam  excreare  illos  jussit.  At  in  ore  hominis  no¬ 
centis  oryza  tam  sicca  invenitur  quam  fuit  ante¬ 
quam  accepta  est,  dum  in  oribus  caeterorum  om¬ 
nium  saliva  madida  fuit.  Credo  itaque  ductus 
excernentes  hujus  hominis  collapsos  fuisse,  quam¬ 
vis  forsitan  glandulae  consuetam  salivae  quantita¬ 
tem  continuerunt.  Neque  enim  aliquid  dico,  in 
hoc  aliisve  exemplis,  de  secretione  ipsa  aut  adauc¬ 
ta  aut  imminuta,  propterea  quod  ductuum  statum 
illustrare  praecipue  volo.  Nervi  glandulis  ducti- 

busque  salivaribus  distribuuntur,  a  portione  dura 
sive  pari  septimo  ramoque  gustatorio  paris  quinti 
et  genere  ganglaico  :  hinc  hujus  conditionis  mor¬ 
bidae  causam  explicare  facillime  possumus. 

3tio,  Biliares . — Nemo  Physiologiae  studiosus 
unquam  vidit,  neque  unquam  fortasse  videbit,  mo¬ 
dum  peculiarem  in  quo  bilis  in  duodenum  huma¬ 
num  fluit,  quamvis  Majendie  eam  in  canis  intes¬ 
tina  guttatim  manare  observavit.  Quamvis  au¬ 
tem  nullum  testimonium  firmum  de  bilis  excre- 
tione  continua  in  intestinum  habemus,  credere 
tamen  necesse  est  talem  excretionem,  salivari  si¬ 
milem,  continenter  progredi ;  nam  inter  navigan¬ 
dum,  etsi  chylificatio  non  procedit,  tamen  actio 
duodeni  antiperistaltica  bilem  in  ventriculum, 
ex  quo  vomitur,  saepe  propellit.  Nullus  quidem 
morbus  pejus  definitur  quam  spasmus  ductuum  bi¬ 
liarium,  sive  icterus  spasmodicus,  qui  fortasse  pa¬ 
riter  ac  spasmus  vasorum  extremorum  Culleno 
propositus  perperam  ita  vocatur.  Haec  autem 
fuit  erroris  causa  ;  Pathologiae  cultores,  qui  talibus 
dictis  usi  sunt,  structuram  in  qua  haec  constrictio 
extitit  revera  muscularem  esse  credere  cogebantur, 

ideoque  spasmum  nominabant,  quoniam  ea  con¬ 
strictio,  vel  conditio  morbida,  quae  musculorum 
spasmum  repraesentat,  quamvis  pars  non  muscula¬ 
ris  est,  illis  ignota  fuit.  Icterus  autem  spasmodi¬ 
cus  a  spasmo  vero  fibrarum  muscularium  duo¬ 
deni,  per  quas  ductus  oblique  in  intestinum  in¬ 
greditur,  oriri  videtur.  Heberden  etiam  talem 
de  causa  hujus  spasmi  sententiam  habere  videtur, 
siquidem  in  Commentariis  suis  dicit,  “  quia  duo- 
“  denum  adeo  infarctum  est,  ut  exitum  bili  neget, 
“  vel  quia  impeditum  est  spasmis  hystericis.” 
Praeterea,  ductus  choledochus  eo  usque  collapsus 
est  post  mortem,  ut  in  eum  stylum  parvum  intro¬ 
ducere  non  sit  facillimum  ;  quod  alterum  testimo¬ 
nium  est,  eum  non  esse  muscularem.  Dolor  au¬ 
tem  a  calculorum  biliarium  progressu  oriens,  max¬ 
imae  distensioni  canalis  tunicarum,  et  necessario 
extensioni  nervorum  qui  a  plexu  hepatico  nervis 
spinalibus  nexo  deducuntur,  referri  debet. 

4<to,  Pancreaticus . — Succus  pancreaticus  illi 
qui  a  glandulis  salivaribus  secernitur  similis  esse 
creditur  ;  atque  ita  saepe  inter  has  glandulas  pan¬ 
creas  enumeratur.  De  hoc  autem  liquore,  vel  sa- 

no  vel  morbido,  aliquid  inferre  non  possum,  prop- 
terea  quod  utilitates  ejus  et  proprietates  ex  toto 
conjecturales  sunt.  Pathologia  igitur  glandulae 
ipsius  nondum  bene  cognita,  de  ejus  ductu  nihil 
plus  dicam,  quam  quod  structura  ejus  et  munus 
aliis  ductibus  excernentibus  omnino  forsitan  simi¬ 
lia  sunt. 

Spermatici.— Secretio  seminis  ab  animi 
imperio  manifeste  pendet,  atque  a  testiculis  per 
vasa  deferentia  ad  vesiculas  seminales  perpetuo  for¬ 
tasse  permeat  ;  unde,  nisi  liquor  superfluus  a  coi¬ 
tione  tollitur,  a  vasibus  absorbentibus  in  univer¬ 
sum  corpus  reducitur,  vel  ab  emissionibus  nocturnis 
excernitur.  Quum  autem  nullae  sunt  fibrae  mus¬ 
culares  in  ductibus  spermaticis,  a  quibus  pendet 
conditio  spasmodica,  dyspermatismum  saepe  oriri, 
a  debilitate  nervorum,  quae  tunicae  illorum  elasticae 
expansionem  prohibet,  et  conditionem  collapsam 
efficit,  colligere  debemus. 

6t0,  Renales . — Ductus  excernens  renis  ab  ure¬ 
thra  maxime  differt  ;  urina  enim  per  ureterem 
perpetuo  meat,  quo  fit  ut  parietes  ejus  nunquam 
sint  in  illa  conditione  collapsus,  qua  urethra  ple- 

rumque  invenitur.  In  exemplis  quibusdam,  vesi¬ 
cas  ruptae  in  id  receptaculum  guttatim  haec  secretio 
fluere  visa  est  ;  quinetiam  in  febribus  pessimis  se¬ 
cretio  raro  omnino  impeditur,  quamvis  nulla  inges¬ 
ta  ab  aegro  diu  sumpta  sint.  Si  vero  ureteres  pos¬ 
sedissent  contractilitatem  muscularem,  loco  ipsius 
peculiaris  insensilis,  credo  secretionem,  de  qua 
nunc  loquimur,  vi  altera  alteri  opposita,  gradatim 
et  aequaliter  fluere  non  potuisse.  Morbum  igitur 
spasmodicum,  ischuriam  uretericam  Culleno  no¬ 
minatam,  a  spasmo  fibrarum  vesicae  muscularium 
oriri  necesse  est,  eodem  modo  quo  spasmus  (ut 
vocatur)  ductus  biliaris  a  spasmo  fibrarum  mus¬ 
cularium  duodeni.  Dolor  autem  excrucians,  qui 
in  ureteribus  et  in  regione  lumbari,  calculis  rena¬ 
libus  in  vesicam  transeuntibus,  sentitur,  ad  disten¬ 
sionem  maximam  tunicae  ureteris  elasticae,  nervo¬ 
rumque  ejus  qui  a  plexu  renali  et  lumbari  nervis 
spinalibus  nexo  deducuntur,  referri  debet. 

Postremo . — Conditionem  naturalem  et  morbi¬ 
dam  ductuum  excernentium  classis  secundae,  sive 
eorum  per  quos  non  permeat  secretio,  nisi  inter- 

vallis  longioribus  brevioribusve,  describere  cona¬ 
bor  :  Haec  classis  autem  urethram,  ductusque  ova- 
rianos  et  lacteales  comprehendit. 

]mo,  Urethra . — Nullius  partis  corporis  animalis 
physiologia  et  pathologia  tam  dubie  incertoque 
hactenus  descripta  fuit,  quam  urethrae.  Tunicam 
hujus  ductus  mucosae  sive  intimae  proximam  mus¬ 
cularem  esse  multi  crediderunt,  unde  errores  maxi¬ 
mi  (uti  mihi  videtur)  de  muneribus  ejus  orti  sunt. 
Sententia  hac  enim  omnino  gratuita  innisi,  condi¬ 
tionem  urethrae  constrictam  sive  collapsam  Me¬ 
dici  et  Chirurgi  plurimi  spasmum  verum  nominave¬ 
runt.  In  anatomicis  vesicae  descriptionibus  quo¬ 
que  similis  error  (ut  ego  quidem  arbitror)  vulgaris 
est,  siquidem  musculum  quemdam  visceris  illius 
sphincterem,  omnes  pene  describunt.  Antequam 
vero  considerabo  veram  urethrae  structuram,’  de 
vesicae  musculis  aliquid  dicere  volo,  quo  apparebit, 
ut  spero,  neque  ullum  sphincterem  revera  existere, 
neque  quidem  ad  illius  visceris  functiones  perfi¬ 
ciendas  ullo  modo  necessarium  esse.  Examen  mi¬ 
nutissimum  musculos  vesicales  cursus  varios  sem- 
per  sequi  invenit,  externos  tamen  maxime  longi- 

tudinales  intimosque  transversos.  Nemo  quidem 
fibras  intimas  urethrae  proximas,  sive  eas  quae  lo¬ 
cum  ubi  canalis  vesicam  intrat  cingunt,  validiores 
manifestioresque  esse  negat ;  nescio  tamen  qua¬ 
propter  eas  fibras  musculares,  in  circulo  distributas 
ad  urinam  retinendam  utiles  esse,  Medici  plerum¬ 
que  considerarint.  Secundum  hanc  opinionem, 
urethra  ipsa  urinam  retinendi  vim  nullam  habere 
videtur.  Sed  ab  iis  qui  ita  credunt,  rogarem,  quae 
esset  conditio  hominis,  cui  omnes  musculi  vesicas 
paralytici  sunt,  urina  nihilominus  suppressa,  si  se¬ 
cretionem  retinendi  vim  insitam  urethra  non  ha¬ 
buerat,  isque  canalis,  per  quem  urina  naturaliter 
excernitur,  tubus  ex  toto  iners  fuerat  ?  Quinetiam, 
quae  esset  conditio  post  mortem,  ubi  omnes  veri 
sphincteres  semper  resolvuntur  ?  Non  talis  autem 
est  conditio  musculorum  apud  vesicae  ostium  ;  nam 
cadaveris  sectio  totam  urethrae  longitudinem  esse 
collapsam,  parietesque  ejus  omnino  inter  se  appo¬ 
sitos,  extremitate  vesicae  proxima  clausa,  semper 
ostendit.  Praeterea,  quis  infantis  urethrae  status 
est,  et  cur  in  somno  vel  cubiculo  urina  ejus  excer¬ 
nitur  ?  Partim  voluntarii,  partim  involuntarii  sunt 


STRUCTURA  ET  MUNERIBUS. 


19 


vesicae  musculi  5  et  aliqua  educatio  postulatur  ad 
eorum  contractiones,  quibus  urethrae  collapsus  su¬ 
peratur,  temperandas.  At  vires  voluntatis,  mente 
nondum  evoluta,  apud  infantes  debilissimae  sunt  ; 
quo  fit  ut  modus  urinam  excernendi  apud  infan¬ 
tem,  ab  illo  quo  utitur  homo  adultus,  maxime  dif¬ 
ferat  ;  posterior  enim  morbidam  hujus  visceris  ir¬ 
ritabilitatem  ex  frequentissima  urinae  excretione 
semper  oriri  intelligit.  Quidam  forsitan  dixerint, 
exemplum  praedictum  sphincterem  vesicae  deesse 
non  probare,  quia  sphinctere  vero  voluntati  non 
obediente,  diu  noctuque  alvus  frequenter  solvitur  ; 
sed  huic  observationi  respondeo,  talem  eventum 
in  utroque  exemplo  occurrentem  non  arguere 
sphincterem  in  alterutro  esse  necessarium.  Cona¬ 
tus  igitur  probare,  nullam  esse  rationem  cur  cre¬ 
damus  vesicas  sphincterem  ullum  esse,  vel  talem 
ullo  modo  necessarium  esse,  potestatem  veram, 
mea  quidem  sententia,  qua  urina,  donec  quantitas 
idonea  accumulatur,  retineatur,  ostendam.  Ea 
autem  potestas,  quae  contractilitatem  vesicae  mus¬ 
cularem  impedit,  excretionemque  urinae  justo  fre- 
quentiorem  prohibet,  est  contractilitas  insensilis. 

qua  urethra  ipsa  fruitur  ;  etenim  quum  portio 
spongiosa,  membranosa,  sive  prostatica  hujus  ca¬ 
nalis  transverse  dividitur,  in  conditione  collapsa 
semper  invenitur.  Nonnulli  putant  Anatomices, 
parvos  musculos,  Wilsono  descriptos,  ad  portionem 
membranosam  comprimendam,  atque  ad  urethram 
claudendam  satis  valere  :  Hac  de  re  tamen  multum 
dubito,  saepissime  enim  sectione  vix  deteguntur. 
Nihil  aliud  quam  contractilitas  vesicae  muscularis, 
quae  hac  contractilitate  major  est,  et  collapsum 
urethrae  superat,  ullam  urinae  excretionem  un¬ 
quam  movet.  Quod  ad  stricturam  urethrae  spas¬ 
modicam  attinet,  credo  equidem  eam  omnino  ar¬ 
teriarum  constrictioni  similem  esse.  Hujus  opi¬ 
nionis  veritas  facillime  probatur ;  nam  uterque 
casus  ab  aliqua  externa  causa,  praesertim  a  frigore, 
quod  in  sentientes  nervorum  extremitates  his  tu¬ 
bis  distributas  manifeste  agit,  plerumque  excita¬ 
tur.  Quamobrem  videtur  notabilem  esse  simili¬ 
tudinem  inter  collapsam  arteriarum  conditionem, 
quae  in  febrium  intermittentium  horrore  accidit, 
atque  illam  urethrae  stricturam  quae  a  frigore  ori¬ 
tur,  sub  qua  nemo  catheterem  introducere  potest. 

Uterque  casus  quoque  balneo  tepido,  liberoque 
opii  usu  depelli  solet. 

Sd°,  Ovariani . — Glandulam  esse  regularem  ova¬ 
rium,  in  quo  ova  secernuntur,  credibile  est.  Den¬ 
sissimae  tenebrae  quidem  facultatem  generandi 
obducunt,  et  hypotheses  solum  ad  eam  explican¬ 
dam  proferuntur ;  itaque  superfluum  esset,  atque 
a  consilio  hujus  dissertationis  alienum,  illas  prose¬ 
qui.  Tubos  ovarianos  autem  ad  ovum  transferen¬ 
dum  a  glandula  ad  uterum  maxime  aptos  esse  cer¬ 
tum  est.  Hi  igitur  aliis  ductibus  excernentibus 
similes,  tres  tunicas,  mucosam,  elasticam,  cellula- 
remque  communiter  habent  ;  neque  aliquid  facilio¬ 
rem  embryonis  descensum  praebere  potuit,  quam 
illa  elasticitas  et  contractilitas  insensilis,  quae  tu¬ 
nicae  mediae  inhaerent.  Verisimile  est  constric¬ 
tionem  horum  tuborum  frequenter  accidere,  talem- 
que  itaque  conditionem  ovi  descensum  necessario 
impedire.  Facilius  est  tamen  de  re  ulla  disse¬ 
rere,  quam  quaestionem  supradictam  bene  solvere  ; 
tanta  obscuritate  omnia,  quae  ad  generandi  facul¬ 
tatem  pertinent,  versantur. 

3tio,  Lacteales . — Functiones  mammarum  et  ova¬ 
riorum  similitudinem  maximam  inter  se  habent ; 
nam  singularium  glandularum  activitas  solum  pro 
tempore  vitae  humanae  delinito  restat.  Quod  ad 
utrorumque  originem  pertinet,  verisimile  est  quo 
tempore  ovarium  virginis  primordia  embryonis  ge¬ 
nerandi  potestatem  adipiscitur,  glandulam  lactea- 
lem  ex  sanguine  illum  liquorem  qui  ad  infantem 
nutriendum  aptus  est,  secernere  parare.  Ductus 
lacteales  autem  a  ductibus  aliarum  glandularum 
eb  notabiliter  dissident,  quod  in  ductu  uno  com¬ 
muni  non  terminantur,  sed  super  papillae  apicem 
se  aperiunt.  Elasticitatem  vero  inesse  horum 
ductuum  tunicis,  hinc  colligere  debemus,  quod 
tempore  lactationis  primo  contrahunt,  et  denuo 
maxime  dilatantur,  multosque  sinus  formant,  an¬ 
tequam  in  basin  papillae  ingrediuntur.  Per  papil¬ 
lam  deinde  transeunt,  et  in  spiram  contorti  se  os¬ 
tendunt.  Modus  quoque  quo  lac  ex  glandula 
extrahitur  illorum  vim  resiliendi  comprobat  ;  et¬ 
enim  infante  sugente,  quo  lac  extrahat,  ductus, 
quanquam  prius  spirales,  eo  tempore  recti  fiunt, 
secretioque  facillime  excernitur.  Tempore  autem 

graviditatis  lactationisque  finito,  in  statu  collapso 
ductus  denuo  reperiuntur,  atque  ita,  cum  in  se¬ 
nectute  mammae  flaccidae  fiunt,  hi  ductus  vix  as¬ 
piciuntur  ;  id  quod  ex  contractilitate  insensili, 
quae  tunicis  eorum  inhaeret,  solum  oriri  videtur. 

